S-2182/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur D-x-x V-x-x, kt. [...], [...], [...], I.

Fyrir umferðarlagabrot með því að hafa, þriðjudaginn 23. nóvember 2021, ekið bifreiðinni [...]sviptur ökurétti um Reykjanesbraut við Hamraberg í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, sunnudaginn 7. ágúst 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 3,3 ng/ml) um Vesturhóla við Blikahóla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr.

161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 21. mars 2023, gekkst ákærði undir greiðslu sektar með lögreglustjórasátt 9. janúar 2020 vegna aksturs undir áhrifum ávana- og fíkniefna. Ákærði gekkst aftur undir greiðslu sektar með lögreglustjórasáttar 28. janúar 2021 vegna aksturs sviptur ökurétti. Þá gekkst ákærði á ný undir greiðslu sektar með lögreglustjórasátt 3. desember sama ár vegna aksturs sviptur ökurétti.

Brot ákærða samkvæmt ákærulið nr. 1 voru framin fyrir gerð framangreindrar lögreglustjórasáttar frá 3. desember 2021 og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Við ákvörðun refsingar vegna brota ákærða samkvæmt ákærulið nr. 2 verður við það miðað að ákærði hafi í þriðja sinn, innan ítrekunartíma í skilningi 71. gr. laga nr. 19/1940, gerst sekur um akstur undir áhrifum ávana- og fíkniefna, en í annað sinn ekið sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti í 3 ár, frá birtingu dómsins að telja.

Ákærði greiði 107.673 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, D-x-x V-x-x, sæti fangelsi í 30 daga.

Ákærði er sviptur ökurétti í 3 ár frá birtingu dómsins að telja.

Ákærði greiði 107.673 krónur í sakarkostnað.

K-kvk-nf R-kvk-nf G-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 19. apríl 2023